Tiltale for overtrædelse af straffelovens § 235, stk. 1 og § 232. Påstand om erstatning.
Ret: Retten i Lyngby (1. instans)
Faggruppe: Straffesag — Almindelig domsmandssag
Sagsemner: Forurettede og vidner;
Seksual forbrydelser;

/

22 årig mand idømt 10 dages betinget fængsel for at have delt en video
med børneporno
06-02-2018

22 årig mand idømt 10 dages betinget fængsel for via Messenger 3 gange at have delt en video med bør-
nepornografisk indhold til i alt 7 personer

Delingerne skete, da tiltalte var 20 år gammel den 30. september 2015. Tiltalte blev også dømt for et forhold af blufærdighedskrænkelse,
da han en gang sendte videoen til en gruppe på 5 personer, som ikke på forhold havde bedt om videoen. De to andre gange tiltalte delte
videoen, havde personerne på forhånd bedt om videoen.

Retten har ved strafudmålingen lagt vægt på, at de delte videoer er særdeles ydmygende og krænkende for de forurettede børn. En 15-
årig pige udsættes for en seksuel nedværdigende behandling og brug af forskellige genstande, der indføres i pigen. På videoen ses ud
over pigen fire andre unge drenge, hvoraf den ene, en 15-årig dreng, også er nøgen og med erigeret lem.

Der er endvidere lagt vægt på, at tiltalte kun har delt videoerne denne ene dag, hvor han også selv havde modtaget videoen. Retten har
ved strafudmålingen taget hensyn til tiltaltes holdning til sagen og gode personlige forhold.

Det er ikke under efterforskningen kommet frem, hvordan videoerne første gang er blevet delt.

Tiltalte udbad sig betænkningstid til, hvorvidt han ville anke dommen.

Der er under sagen afsagt kendelse om dørlukning under afspilning af videoerne efter retsplejelovens § 29, stk. 1, nr. 3.

Retten har nedlagt navneforbud vedrørende tiltaltes navn, jf. retsplejelovens § 31, og dette navneforbud er udstrakt til også at gælde
under eventuel anke, jf. stk. 4.

Retsformanden indskærpede også under retsmødet, at det i sager af denne karakter generelt er strafbart at omtale de forurettede på
nogen måde, hvorved deres identitet bliver offentliggjort, jf. retsplejelovens § 1017b.